Il-globalizzazzjoni hija l-ikbar sfida li qed jiffaċċjaw iċ-ċittadini tal-UE, issuġġerew l-MEPs waqt dibattitu nhar it-Tlieta mal-Viċi President tal-Kummissjoni Jyrki Katainen meta laqgħu l-valutazzjoni riċenti tal-globalizzazzjoni. Il-globalizzazzjoni qed titfa' pressjoni enormi fuq l-impjiegi, is-salarji u l-istandards, filwaqt li tkabbar il-populiżmu, qalu ħafna MEPs. Huma talbu għal protezzjoni aħjar tal-industrija u l-ħaddiema tal-UE u ħeġġew lill-UE biex tieħu rwol ta' tmexxija fil-promozzjoni ta' kummerċ globali ġust. Numru ta' MEPs appellaw għal pjan ta' azzjoni li jevita "tiġrija lejn il-qiegħ soċjali" u pproponew li l-istati membri jiddistribwixxu aħjar il-benefiċċji tal-globalizzazzjoni. Xi wħud mill-MEPs jaħsbu li l-forma attwali tal-globalizzazzjoni mhiex ser twassal għal suċċess u li l-kummerċ ħieles immina ħafna d-demokrazija, id-drittijiet soċjali u l-ambjent. Oħrajn appellaw għal sistema fiskali ġusta li ma tippermettix lill-kumpanniji l-kbar biex jaħarbu milli jħallsu dak dovut. Ikklikkja fuq l-ismijiet individwali biex tisma' d-dikjarazzjoni kollha , għall-Kummissjoni Id-dibattitu isegwi mid- dokument ta' riflessjoni tal-ġimgħa li għaddiet dwar il-globalizzazzjoni li ppreżentat il-Kummissjoni. Hija parti minn diskussjoni usa' dwar il-futur tal-Ewropa li bdiet b'riżoluzzjoni tal-Parlament Ewropew fi Frar tal-Kummissjoni. Il-Parlament Ewropew ilu jinsisti li l-globalizzazzjoni għandha taħdem għal kullħadd. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Globalizzazzjoni: X'qed jagħmel il-Parlament Ewropew Riżoluzzjoni tal-PE dwar evoluzzjonijiet u aġġustamenti possibbli għas-sistema istituzzjonali attwali tal-UE (Frar 2017) Materjal awdjoviżiv għall-professjonisti Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF